અમદાવાદ: ભાજપ શાસિત મ્યુનિ. કોર્પો.માં મોટા ભાગના પ્રોજેક્ટો કે કામોની ગાડી હાઇકમાન્ડની લીલીઝંડી મેળવ્યા બાદ પાટા પર ચઢે છે. ટોચના હોદ્દેદારોને હંમેશાં પ્રભારીની દિશામાં નજર તાકવી પડે છે. પ્રભારીની સંમતિ પ્રાપ્ત કરીને અમદાવાદને ‘લવેબલ એન્ડ લિવેબલ’ બનાવવાની દિશામાં શાસકો એક ડગલું ભરી શકે છે, જોકે કેટલાક સમયથી મ્યુનિ. ભાજપમાં નવા પ્રભારી નિમાશે તેવી અટકળો થઇ રહી છે.